Kush mund të fitojë çmimin Oscar për filmin më të mirë
Ceremonia që nderon arritjet në botën e filmit për vitin 2006 do të mbahet të dielën me 25 shkurt
25 shkurti shënon edhe natën e madhe të yjeve, pikërisht ndarjen e çmimeve prestigjoze të Akademisë apo Oscarët. E veçanta e oscarëve të sivjetëm është larmia dhe përzgjedhjet e shumta. Por kush pritet të jetë fituesi i madh...mendimi i kritikëve është po aq i sigurtë sa edhe i juaji. Në kategorinë kryesore që është ajo e filmave konkurojnë “Babel’ “The Departed” “Letters from Iwo Jima” “ Little Miss Sunshine “ si dhe “The Queen”. Por kush mund të jetë fituesi ?. Disa kritikë thonë se gara e sivjetme për filmin më të mirë nuk ka qënë thuajse asnjëherë kaq e larmishme. Ata thonë që kjo e bën edhe më interesante ceremoninë, pasi është e vështirë të veçosh një film. Dy kritike të njohura nga qyteti i industrisë së filmave thonë se basti i tyre qendron tek filmi mjaft popullor me buxhet të vogël rreth një familje problematike, komedia me titull “The Little Miss Sunshine.” Por drama me motive mafioze e Martin Scorsesit “The Departed” grumbulloi më shumë para dhe shkaktoi më shumë bujë, por nuk e ka më atë epërsinë që kishte kur doli per herë të parë, thotë kritikja Wolf. Fimi dramatik që pasqyron Luftën e Dytë Botërore, “Letters from Iwo Jima” i regjisorit Clint Eastwood ka fituar shumë simpati, kryesisht për stilin që ai ka përdorur pa mbajtur kahje politike duke treguar se të gjitha palët në konflikt e kanë të vështirë. Sipas kritikes Lemire filmi “The Queen” i regjisorit Stephen Frears nuk paraqet ndonjë peshë të madhe. Pavarësisht se ka një admirim të madh për interpretimin e aktores Helen Mirren, filmi “The Queen” nuk parashikohet të ketë një potencial të konsiderueshëm. (KH)